በፎቶግራፉ ላይ የምትታይ ‘አንስት ፖሊስ’ ሁለት ዜጎችን ቁልቅል ዘቅዝቃ በብትር ስትደበድብ ይታያል። ሴቶች እህቶቻችን/እናቶቻችን በባህላችን በጣም ርህሩህ አንጀት ያላቸው መሆናቸውን የሚያከራክር አይደለም። በአገራችን ታሪክ ሴቶች እህቶቻችን በእንደዚህ ያለ የጭካኔ ገራፊነት ባሕሪ የተሰለፉበት ወቅት እኔ አላውቅም። እንዲህ አይነት ባሕሪ ፍጹም የማይታለም እንደነበር አውቃለሁ። ጨዋ ባሕል ተሰርዞ፤ በምትኩ ዛሬ እንዲህ ያለ የጭካኔ እና አረመኔአዊ ‘የባሕል ለውጥ’ እንዴት ሊከሰት ቻለ? የሚለውን ክቡር አንባቢየ እንዲመራመሩበት እጠይቃለሁ። ይህም ወደ ዋናው መነጋገሪያችን የሚወስደን ማስረጃ ነው። ይሕ የተረጋጋ ማሕበረሰብ በተዋናይ ቡድኖች እንዴት ሊናጋ ቻለ? የሚለውን አይነተኛውን ነጥብ አንስቼ ለመወያየት እሻለሁ።
